Ο **Γιοχάνες Τίμαν** (Τριρ, 9 Φεβρουαρίου 1994) είναι Γερμανός επαγγελματίας καλαθοσφαιριστής. Με ύψος 2,05 μ. αγωνίζεται ως πάουερ φόργουορντ και σέντερ, για την Άλμπα Βερολίνου του Πρωταθλήματος Γερμανίας και της Ευρωλίγκα, καθώς και για την Εθνική Γερμανίας.

Επαγγελματική σταδιοδρομία
--------------------------

Στις 3 Ιουνίου 2016, ο Τίμαν υπέγραψε διετές συμβόλαιο με την Ρίζεν Λούντβιγκσμπουργκ. Τη σεζόν 2017-18 στο Μπάσκετμπολ Τσάμπιονς Λιγκ είχε 11,1 πόντους και 5,4 ριμπάουντ κατά μέσο όρο, ενώ στο γερμανικό πρωτάθλημα μέτρησε 10,4 πόντους και 4,1 ριμπάουντ ανά αγώνα.

Το 2018, υπέγραψε συμβόλαιο με την ομάδα της Άλμπα Βερολίνου. Το 2021 κατέκτησε το Πρωτάθλημα Γερμανίας κερδίζοντας στη σειρά των τελικών την Μπάγερν Μονάχου 3-1. Κατά τη διάρκεια της περιόδου 2020-21, είχε κατά μέσο όρο 7,7 πόντους και 3,8 ριμπάουντ ανά αγώνα στην Ευρωλίγκα, ενώ είχε είχε 7,5 πόντους και 4,1 ριμπάουντ κατά μέσο όρο στο πρωτάθλημα. Ο Τίμαν υπέγραψε εκ νέου τριετές συμβόλαιο με την ομάδα στις 21 Ιουνίου 2021. Στις 20 Φεβρουαρίου 2022, η Άλμπα Βερολίνου κατέκτησε το Κύπελλο Γερμανίας κερδίζοντας την Κράιλσχαϊμ με 86-76 στον τελικό. Στις 19 Ιουνίου 2022 κατέκτησε το Πρωτάθλημα Γερμανίας, αφού η Άλμπα κέρδισε στη σειρά των τελικών την Μπάγερν Μονάχου 3-1. Ο ίδιος μάλιστα πραγματοποιώντας εξαιρετικές εμφανίσεις κόντρα στους Βαυαρούς αναδείχθηκε και MVP των τελικών.

Εθνική ομάδα
------------

Το 2016, ο Τίμαν επιλέχθηκε για την εθνική ομάδα καλαθοσφαίρισης της Γερμανίας, για να παίξει στους προκριματικούς γύρους για το Ευρωπαϊκό Πρωτάθλημα Καλαθοσφαίρισης του 2017 Ο Τίμαν έπαιξε με τη Γερμανία στους Θερινούς Ολυμπιακούς Αγώνες του 2020 στο Τόκιο. Είχε μέσο όρο 6,5 πόντους ανά παιχνίδι και βοήθησε τη χώρα του να φτάσει στα προημιτελικά. Τον Σεπτέμβριο του 2022, συμμετείχε με την εθνική Γερμανίας στο Ευρωμπάσκετ 2022. Η Γερμανία κατέκτησε το χάλκινο μετάλλιο, αφού νίκησε στον μικρό τελικό στο Βερολίνο την Πολωνία με 82-69. Ήταν παρών στο Παγκόσμιο Κύπελλο 2023, στο οποίο η Γερμανία κατέκτησε το χρυσό μετάλλιο, νικώντας στον τελικό την Σερβία ενώ ολοκλήρωσε και όλο το τουρνουά αήττητη.

Τίτλοι-Διακρίσεις
-----------------

### Συλλογικοί

#### Άλμπα Βερολίνου

* 3x Πρωτάθλημα Γερμανίας: (2020, 2021, 2022)
* Κύπελλο Γερμανίας: (2022)

### Ατομικοί

* MVP των τελικών του Πρωταθλήματος Γερμανίας: (2022)
* 2x Γερμανικό All Star Game: (2017, 2018)
* Καλύτερος νέος παίκτης στην Β' Κατηγορία Γερμανίας: (2016)

Παραπομπές
----------

1. ↑  «Johannes Thiemann signs with MHP Riesen Ludwigsburg». Sportando.com. 3 June 2016.. Ανακτήθηκε στις 27 July 2016.
2. ↑  newsroom, sport-fm. «Στην Άλμπα ο Τίμαν». *sport-fm.gr*. Ανακτήθηκε στις 18 Σεπτεμβρίου 2022.
3. ↑  «Άλμπα: Το ΣΗΚΩΣΕ μέσα στο Μόναχο με τρομερό Γκρέιντζερ!». *Eurohoops*. 13 Ιουνίου 2021. Ανακτήθηκε στις 13 Σεπτεμβρίου 2022.
4. ↑  newsroom, sport-fm. ««Έδεσε» Τίμαν η Άλμπα». *sport-fm.gr*. Ανακτήθηκε στις 18 Σεπτεμβρίου 2022.
5. ↑  newsroom, sport-fm. «Πάτησε την Κράιλσχαϊμ και πήρε το Κύπελλο Γερμανίας η Άλμπα». *sport-fm.gr*. Ανακτήθηκε στις 18 Σεπτεμβρίου 2022.
6. ↑  «Άλμπα: Σήκωσε ΞΑΝΑ το Πρωτάθλημα με σπουδαία εμφάνιση στο Μόναχο!». *Eurohoops*. 19 Ιουνίου 2022. Ανακτήθηκε στις 19 Ιουνίου 2022.
7. ↑  «DBB-Herren nominiert» (στα German). Basketball-bund.de. 21 June 2016. Αρχειοθετήθηκε από το πρωτότυπο στις 2021-11-09.. Ανακτήθηκε στις 27 July 2016.
8. ↑  «Johannes THIEMANN at the Tokyo 2020 Men's Olympic Basketball Tournament» (στα αγγλικά). *FIBA.basketball*.. Ανακτήθηκε στις 5 August 2021.
9. ↑  «Γερμανία - Πολωνία 82-69: Νίκη - επιστροφή στα μετάλλια μετά από 17 χρόνια». *www.sport24.gr*. Ανακτήθηκε στις 18 Σεπτεμβρίου 2022.
10. ↑  «Η Γερμανία στην κορυφή του κόσμου, 83-77 την Σερβία! (videos)». *Eurohoops*. 10 Σεπτεμβρίου 2023. Ανακτήθηκε στις 10 Σεπτεμβρίου 2023.